《五言集句十首 其四 天宁寺对月》
明代·卢龙云

望极关山远，云随野水流。长歌游宝地，何事别沧洲。

明月高秋迥，清晖几处愁。芳尊徒自满，心折此淹留。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。